
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 20/1060 кв.м идеални части от УПИ І-544 в кв. 41 по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх.№94-01-4503/06.02.2019г. от М. Р. Е., с искане за прекратяване на съсобственост в урегулиран поземлен имот (УПИ) І-544 в кв. 41 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 20/1060 кв.м ид. ч. от УПИ І-544 в кв. 41, целият с площ 1060 кв.м, по плана на кв. Банево, гр. Бургас, отреден „за жилищно строителство“, при граници: север – улица; изток – УПИ ІІ-544; юг – УПИ ХХІІ-545; запад – улица „Иглика“, отразен в КК на гр. Бургас, като ПИ с идентификатор 07079.705.544 и площ 1067 кв.м, за които има съставен Акт №8987/05.07.2018г. за частна общинска собственост.

Заявителят - М. Р. Е. е собственик на 1040/1060 кв.м ид. ч. от цитирания имот, за които представя нотариален акт №45, том І, рег. №780, дело №38/04.02.2009г. на Нотариус при БРС, договор за продажба на недвижим имот от 30.09.2009г. и удостоверение за наследници изх. № 94-01-40224-14.11.2017г., издадено от Община Бургас.

Собствените на Община Бургас 20/1060 кв.м идеални части от УПИ І-544 в кв. 41 по плана на кв. Банево, гр. Бургас, не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 20/1060 кв.м идеални части от УПИ І-544 в кв. 41 по плана на кв. Банево, гр. Бургас, на оценител, член на КНОБ, определена в размер на 910 (деветстотин и десет) лева, без ДДС.

Данъчната оценка на имота, предмет на продажба е 468 (четиристотин шестдесет и осем) лева.

Имотът не е включен в Годишната програма за управление и разпореждане с общинската собственост на Община Бургас за 2019 г., приета с Решение по т. 4 от проведеното на 29.01.2019г. заседание на Общински съвет – Бургас (Протокол №53) по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т. 3 „ Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с цитирания имот.
Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 09.05.2019г. на Комисия, назначена с моя Заповед №2710/30.09.2016г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

1. Допълва Програмата за управление и разпореждане с общинската собственост на Община Бургас за 2019г. приета с Решение по т. 4 от дневния ред на проведеното на 29.01.2019г. заседание на Общински съвет – Бургас (Протокол №53), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, представляващ  20/1060 кв.м ид. ч. от УПИ І-544 в кв. 41, целият с площ 1060 кв.м, по плана на кв. Банево, гр. Бургас, отреден „за жилищно строителство“, отразен в КК на гр. Бургас, като ПИ с идентификатор 07079.705.544 и площ 1067 кв.м, актуван с Акт №8987/05.07.2018г. за частна общинска собственост.

2. Да се прекрати съсобствеността между ОБЩИНА БУРГАС и М. Р. Е. чрез продажба на 20/1060 (двадесет от  хиляда и шестдесет) кв.м идеални части от недвижим имот, актувани с Акт №8987/05.07.2018г. за частна общинска собственост, представляващи идеална част от урегулиран поземлен имот (УПИ) І-544 (едно римско за имот планоснимачен номер петстотин четиридесет и четири), целият с площ 1060  (хиляда и шестдесет) кв.м в кв. 41 (четиридесет и първи) по плана на кв. Банево, гр. Бургас, отреден "за жилищно строителство", при граници на целия имот: север - улица; изток - УПИ ІІ-544; юг - УПИ ХХІІ-545; запад - ул. "Иглика", отразен в КККР на гр. Бургас, като поземлен имот (ПИ) с идентификатор 07079.705.544 (нула седем нула седем девет точка седем нула пет точка пет четири четири), целият с площ 1067 (хиляда шестдесет и седем) кв.м, при съседи: 07079.705.3024, 07079.705.545, 07079.705.1423, 07079.705.3018, за сумата от 910 (деветстотин и десет) лева, без ДДС.

Приложение: Заявление вх.№94-01-4503/06.02.2019г. в Община Бургас; Акт №8987/05.07.2018г. за частна общинска собственост; Скица №15-720862-08.10.2018г., издадена от СГКК-Бургас; скица рег. №94-01-14401/2/14.06.2018г., издадена от Община Бургас; нотариален акт №45, том І, рег. №780, дело №38/04.02.2009г. на Нотариус при БРС; договор за продажба на недвижим имот от 30.09.2009г.; удостоверение за наследници изх. № 94-01-40224-14.11.2017г., издадено от Община Бургас; Протокол от 09.05.2019г. на комисията, назначена от Кмета на Община Бургас; Удостоверение за данъчна оценка №5202052448/30.05.2019г., издадено от дирекция МПДТР при Община Бургас; Експертна оценка от лицензиран оценител.

